Absces je akutno gnojno vnetje, ki se lahko pojavi v središču zoba ali v obzobnem tkivu. Povzroča močne bolečine, nastane pa kot posledica bakterijske okužbe, ki je prodrla v notranjost zoba v kost okoli zobne korenine ali v obzobno tkivo.
Za zdravljenje abscesa je potrebno opraviti drenažo gnojne vsebine iz prizadetega tkiva, s čimer takoj zmanjšamo bolečino. Glede na vzrok je potrebno zdraviti zob, ki je povzročil absces, pri abscesu obzobnega tkiva pa je treba opraviti čiščenje dlesni ter zdravljenje z antibiotiki. V nekaterih primerih je za odstranitev abscesa potreben manjši operativni poseg.